《次韵陈季陵主簿秋雨》
宋代·陈棣

一雨庭芜便许凉，扫除旱魃化骄阳。
微添远水罗襟润，已觉疏苗玉粒香。
乐岁可期宽吏责，谫才无取为诗忙。
萧萧枕簟编宜睡，梦入华胥正渺茫。

作者简介：宋处州青田人，字鄂父。陈汝锡子。以父荫为桐川掾，官至潭州通判。其诗于南渡之初，已先导宋季江湖之派，大都平易近情，不失风旨。有《蒙隐集》。